กลุ่มโบรกฯวอลุ่มซื้อขาย Q4 ดีสุดของปีชู KGI เด่นจากกำไรแจ่ม-เงินปันผลสูง
กลุ่มโบรกฯวอลุ่มซื้อขาย Q4 ดีสุดของปีชู KGI เด่นจากกำไรแจ่ม-เงินปันผลสูง
28 พ.ย. 2559

บล.บล.ฟินันเซีย ไซรัส ระบุในบทวิเคราะห์วันนี้(28 พ.ย.) ว่า การซื้อขายหลักทรัพย์คึกคักที่สุดในไตรมาสสุดท้ายของปี โดยล่าสุด (36 วัน) อยู่ที่ 5.6 หมื่นลบ.ต่อวัน (ไม่รวมบัญชีหลักทรัพย์) +2.9% เทียบไตรมาสก่อนหนาและ +52% เทียบช่วงเดียวกันของปีก่อน
คาดการณ์กลุ่มหลักทรัพย์ที่อยู่ในการศึกษาของจะมีกำไรรวมในไตรมาส 4/59 ที่ 613 ลบ. ลดลง 18% เทียบไตรมาสก่อนหน้า (จากการลดลงของกำไรพอร์ตลงทุน) แต่จะ +17% เทียบช่วงเดียวกันของปีก่อน(ตามมูลค่าการซื้อขายของตลาดฯที่เพิ่มขึ้น) คาดว่า MBKET จะมีกำไรไตรมาส4/59 ที่ลดลง  เทียบไตรมาสก่อนหน้าน้อยที่สุดในกลุ่ม (เนื่องจากไม่มีรายได้จากเงินลงทุนอย่างมีนัย) ขณะที่คาดว่า ASP จะมีกำไรสุทธิในไตรมาส 4/59 เติบโตดีที่สุดในกลุ่ม 56% เทียบช่วงเดียวกันของปีก่อนจากมูลค่าการซื้อขายที่สูงขึ้นและการรักษาอัตราค่าคอมมิชชั่นที่ยังอยู่ในระดับสูงราว 0.18%
บนสมมติฐานมูลค่าการซื้อขายกรณีฐานของปี 59 ที่ 48,000 ลบ.ต่อวัน (ไม่รวมบัญชีหลักทรัพย์) ซึ่งจะส่งผลให้ปี 59 เราคาดการณ์กำไรสุทธิของกลุ่มหลักทรัพย์ที่เราทำการศึกษา (ASP MBKET และ KGI) ที่ 2,537 ลบ. +17%เทียบช่วงเดียวกันของปีก่อนสำหรับปี 2017 เราคาดว่ากำไรสุทธิของกลุ่มจะทรงตัวที่ 2.5 พันลบ.
โดยคาดการณ์ว่า MBKET น่าจะมีส่วนแบ่งการตลาดที่ลดลง และคาดการณ์ Commission Rate ของกลุ่มน่าจะปรับลดลงได้อีกเล็กน้อยเนื่องจากความแข่งขันที่รุนแรงขึ้นจากผู้เล่นในตลาดรายใหม่และการแข่งขันด้านราคาที่ยังคงอยู่
คาดว่า KGI จะรายงานกำไรสุทธิปี 59 เติบโตดีที่สุดในกลุ่มที่ราว 34% เทียบช่วงเดียวกันของปีก่อนเนื่องจากกำไรจากพอร์ตการลงทุนในปี 59 จะเพิ่มขึ้นราว 38% เทียบช่วงเดียวกันของปีก่อนเป็น 800 ลบ. (9M16 มีกำไรจากเงินลงทุนรวม 700 ลบ.) ซึ่งคิดเป็นผลตอบแทนจากเงินลงทุนที่ราว 22%
คงน้ำหนักการสำหรับกลุ่มนี้เป็น Neutral โดยเลือก KGI เป็น Top Pick ของกลุ่มจากประเด็นการลงทุนจากการเติบโตของกำไรสุทธิที่น่าสนใจ และคาดการณ์เงินปันผลที่ราว 10% ต่อปี (จ่ายปีละครั้ง)